Diari Oficial de la Generalitat Valenciana


Sumari del DOGV 2879, del 28-11-1996 (1996/840163)

RESOLUCIÓ de 10 d'octubre de 1996 de la Direcció General d'Indústria i Energia per la qual s'autoritza administrativament i s'aprova el projecte d'execució de la instal·lació de cogeneració núm. 3 de Cogeneración Tierra Atomizada, SA a l'Alcora (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2879

Data del DOGV
:   28-11-1996

Secció del DOGV
:   ALTRES DISPOSICIONS

Número del document
:   1996/840163


Data del document
:   10-10-1996

Organisme emissor
:   Conselleria d'Indústria i Comerç

Tipus de document
:   Resolució

RESOLUCIó de 10 d'octubre de 1996 de la Direcció General d'Indústria i Energia per la qual s'autoritza administrativament i s'aprova el projecte d'execució de la instal·lació de cogeneració núm. 3 de Cogeneración Tierra Atomizada, SA a l'Alcora (Castelló).   
Vist l'expedient incoat pel Servei Territorial d'Indústria i Energia de Castelló a instàncies de Cogeneración Tierra Atomizada, SA (COTASA), relatiu a l'autorització administrativa i l'aprovació del projecte d'execució de la instal·lació de cogeneració núm. 3 a l'Alcora (Castelló).  
Atés que la sol·licitud ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques, en la Llei 40/1994, de 30 de desembre, d'Ordenació del Sistema Elèctric Nacional, en la Llei 2/1989, de 3 de març de la Generalitat Valenciana, sobre Impacte Ambiental, y en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental.  
Atés que amb data 23 de juliol de 1996 la Conselleria d'Agricultura i Medi Ambient formulà la Declaració d'Impacte Ambiental en la qual es considerava acceptable, sols als efectes ambientals, el projecte d'instal·lació de cogeneració núm. 3 amb turbogenerador de gas natural de 5.983 kW de potència, de l'empresa Cogeneración Tierra Atomizada, SA (COTASA), situada en la Partida Foyes Ferraes, s/n de l'Alcora, en els termes que estableix l'Estudi d'Impacte Ambiental, la seua ampliació i de les condicions i precisions que es recullen en la part dispositiva d'aquesta Resolució.  
Vist l'informe favorable emés pel Servei Territorial d'Indústria i Energia de Castelló de data 12 d'agost de 1996.  
Aquesta Direcció General, resol  
Primer  
Autoritzar a COTASA el projecte de la instal·lació de cogeneració núm. 3 a l'Alcora (Castelló) les característiques principals de qual són:  
- Grup turbogenerador de gas natural de 5.983 kW de potència elèctrica compost dels següents elements :  
- Turbina solar Taurus 70 de 5.983 kWe.  
- Alternador de 6.280 kVA, tensions 6,3/20 kV.  
- Transformador elevador de 7.500 kVA, tensions 6,3/20 kV.  
- Conductes de gasos a atomitzadors.  
- Tipus d'autogenerador interconnectat.  
Segon  
Aprovar el projecte d'execució, sotmetent-lo a les següents condicions :  
1. Les obres s'hauran d'efectuar d'acord amb el projecte presentat.  
2. El termini de posada en marxa serà de 12 mesos comptats des de la notificació d'aquesta resolució.  
3. El titular retrà compte de l'acabament de les obres al Servei Territorial d'Indústria i Energia de Castelló als efectes del reconeixement definitiu i l'extensió de l'acta de posada en marxa.  
4. L'administració deixarà sense efecte aquesta resolució en qualsevol moment en què observe l'incompliment de les condicions imposades en aquestes.  
5. Condicions d'ordre mediambiental:  
1. L'oli dels sistemes de lubricació, els possibles vessaments, les bateries, els filtres procedents dels circuits de trasbals de l'oli i, en general, qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada i lliurada a un gestor autoritzat, d'acord amb el que disposa el Reial Decret de 20 de juliol de 1988, núm. 833/1988, de Residus Tòxics i Perillosos. Pel fet de ser productora de residus tòxics i perillosos, l'empresa s'ajustarà a tot el que disposa l'anterior Reial Decret, com també a la Llei 20/86, de 14 de maig.  
2. Aquesta activitat, considerada amb la classificació de Grup B del catàleg d'activitats potencialment contaminadores de l'atmosfera que s'indica en l'annex II del Decret 833/75, s'ajustarà a tot el que disposa per a aquestes activitats el Títol VI de l'esmentat Decret (Règim especial d'activitats potencialment contaminadores de l'atmosfera) i l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
3. Les xemeneies, que evacuen gasos a l'atmosfera, hauran de disposar dels adequats orificis per a la realització de les preses de mostres a fi d'efectuar els mesuraments de les emissions de control i autocontrol indicats en el Decret 833/75 i en l'Ordre de 18 d'octubre de 1976. I disposaran de les infraestructures fixes i segures que permeten l'accés als orificis de presa de mostres sense cap altre preparatiu addicional.  
4. Els nivells màxims d'emissió que es garantiran de no superar, seran els establits en l'apartat 27 de l'annex IV del Decret 833/75, i per al cas del diòxid de sofre s'aconsella prendre com a referència la no superació de 850 mg/Nm3 (apartat 2 de l'esmentat Decret).  
Igualment s'ha de garantir que els nivells d'immissió no superen el que s'estableix en l'annex I del Decret 833/75, en especial les partícules sedimentables.  
5. Una empresa col·laboradora de l'administració efectuarà un control anual dels nivells d'emissió dels gasos considerats com contaminants de l'atmosfera i trametrà els resultats a la Direcció General de Qualitat Ambiental. Aquest control complirà tots els requisits exigits en el Decreto 833/75, i serà d'especial interés que els esmentats mesuraments o preses de mostres s'efectuen sense dilució amb aire.  
Els paràmetres que cal considerar seran almenys: partícules sòlides, CO, SO2, NOx (mesurat com NO2), opacitat i temperatura dels gasos.  
6. A pesar dels elements que es proposen instal·lar per a atenuar el soroll, s'incorporaran els silenciadors i els equips perquè la reducció dels nivells sonors siga tal que no transmeta a possibles habitatges, cases de camp i, en general, qualsevol edificació pròxima, més de 40 dB(A) diürns (de 8 h a 22 h) ni més de 30 dB(A) nocturns (de 22 h a 8 h).  
Contra aquesta resolució que no posa fi a la via administrativa es podrà interposar recurs ordinari davant el conseller d'Indústria i Comerç, en el termini d'un mes comptador des del dia de la notificació d'aquesta, de conformitat amb el que disposa l'article 114 en relació amb el 48 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 10 d'octubre de 1996.- El director general d'Indústria i Energia: José Luis Ramírez Sorribes.